**IZVOD IZ ZAPISNIKA**

**Od 10.10.2024.godine**

sa 21. Gradskog vijeća Grada Koprivnice, održane u Gradskoj vijećnici, Zrinski trg 1, soba broj 11, sazvane sazivom KLASA: 021-01/21-01/0018, URBROJ: 2137-1-04-01/3-24-25 od 04.10.2024.

Sjednici su prisutni članovi Gradskog vijeća: Cestar Saša, Fabijanec Timon, Fajdetić Mladen, Jeđud Dragutin, Lončarek Mihaela, Marković Franjo, Marković Maja, Martinaga Nenad, Mikulec Dražen, Milaković Davor, Pakasin Goran, Pal Ivan, Peršić Kovač Vesna, Rožmarić Petra, Šemper Željko i Kristinka Mikulić (16).

Sjednici nisu prisutni članovi Gradskog vijeća: Josip Večenaj, Ivica Suvalj i Ksenija Kraljic Babić (3).

Ostali prisutni: Mišel Jakšić, gradonačelnik, Ksenija Ostriž, zamjenica gradonačelnika, Sandra Oreški, ravnateljica Dječjeg vrtića „Tratinčica“ Koprivnica, Ljiljana Puljić, s. Gabrijela, Dječji vrtić Sv. Josipa – Podružnica Koprivnica, Gabrijela Golub, ravnateljica Dječjeg vrtića „Igra“, Darko Sočev, ravnatelj OŠ A.N.Gostovinski, Krešo Grgac, ravnatelj OŠ Braća Radić, Sanja Prelogović, ravnateljica OŠ Đuro Ester, Helena Knežević, ravnateljica OŠ Podolice, Željka Trešćec-Belošević, tajnica Umjetničke škole Fortunat Pintarić,

Radmila Popović, ravnateljica COOR Podravsko sunce, Dario Jembrek, pročelnik Službe ureda gradonačelnika, Dubravka Kardaš, pročelnica Upravnog odjela za poslove Gradskog vijeća i opće poslove, Zdravko Punčikar, pročelnik Upravnog odjela za financije, gospodarstvo i europske poslove, Ana Mlinarić, pročelnica Upravnog odjela za društvene djelatnosti, Mario Perković, službenik ovlašten za privremeno obavljanje poslova pročelnika Upravnog odjela za izgradnju grada, upravljanje nekretninama i komunalno gospodarstvo, Jasna Markušić, pročelnica Upravnog odjela za prostorno uređenje, Petra Večenaj, pročelnica Jedinice za unutarnju reviziju, Hrvoje Ružić, referent za uređivanje web stranice i informiranje, Mateja Čok, viša stručna suradnica za poslove Gradskog vijeća.

Prisutni novinari: Sonja Badalić – RKC/Podravski list, Adela Zember – Radio Drava/Drava info, Tomislav Matijašić – Radio Drava/Drava info, fotograf: Nikola Wolf (Podravski list)

Početak sjednice: 16,00 sati.

x x x

Sjednicu je otvorio predsjednik, pozdravio sve nazočne članove Gradskog vijeća, gradonačelnika Mišela Jakšića, zamjenicu gradonačelnika Kseniju Ostriž, goste na sjednici, stručne službe i predstavnike medija te konstatirao da sjednici prisustvuje 16 članova Gradskog vijeća od 19.

Zatim je iznio da Gradsko vijeće može pravovaljano donositi odluke u skladu sa Statutom i Poslovnikom Gradskog vijeća te otvorio 21. sjednicu Gradskog vijeća.

x x x

Predsjednik je dao na usvajanje Izvod iz zapisnika sa 20. sjednice Gradskog vijeća i upitao da li tko ima primjedbi na Izvod iz zapisnika.

Budući da se nitko nije javio za riječ Izvod iz zapisnika sa 20. sjednice dao je na glasovanje i konstatirao da je Gradsko vijeće jednoglasno (16“za“) usvojilo Izvod iz zapisnika sa 20. sjednice Gradskog vijeća.

x x x

Predsjednik je iznio da su svi u materijalima dobili prijedlog dnevnog reda te upitao da li netko ima kakvu dopunu ili izmjenu dnevnog reda, a budući da se nitko nije javio za riječ predloženi dnevni red dao je na glasovanje te konstatirao da je Gradsko vijeće jednoglasno (16„za“) usvojilo predloženi dnevni red.

D N E V N I R E D

1. Pitanja i prijedlozi,
2. Donošenje Zaključka o davanju prethodne suglasnosti na prijedlog Općih uvjeta isporuke pogrebnih usluga
3. Donošenje Zaključka o prihvaćanju Izvješća o radu dječjih vrtića za pedagošku godinu 2023./2024.:

3.1.Dječjeg vrtića „Tratinčica“ Koprivnica

3.2.Dječjeg vrtića Svetog Josipa - Podružnica Koprivnica

3.3.Dječjeg vrtića „Igra“ Koprivnica

1. Donošenje Zaključka o prihvaćanju Izvješća o radu škola za školsku godinu 2023./2024.:

4.1.Osnovne škole „Antun Nemčić Gostovinski“ Koprivnica

4.2.Osnovne škole „Braća Radić“ Koprivnica

4.3.Osnovne škole „ Đuro Ester“ Koprivnica

4.4.Osnovne škole „Podolice“ Koprivnica

4.5.Umjetničke škole Fortunat Pintarić Koprivnica

4.6.Centar za odgoj, obrazovanje i rehabilitaciju Podravsko sunce Koprivnica

1. Donošenje Zaključka o prihvaćanju Izvješća o radu gradonačelnika Grada Koprivnice za razdoblje od 01.01.2024. do 30.06.2024. godine
2. Donošenje Odluka o dodjeli javnih priznanja Grada Koprivnice
3. Donošenje Odluke o raspodjeli rezultata Grada Koprivnice za 2023. godinu
4. Donošenje Odluke o prijenosu imovine koja se vodi u poslovnim knjigama Grada Koprivnice u vlasništvo Osnovne škole Podolice
5. Donošenje Odluke o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice
6. Donošenje Odluke o donošenju Plana djelovanja Grada Koprivnice u području prirodnih nepogoda za 2025. godinu
7. Donošenje Odluke o donošenju Izmjena i dopuna Procjene ugroženosti od požara i tehnološke eksplozije za Grad Koprivnicu i Izmjena i dopuna Plana zaštite od požara za Grad Koprivnicu

**Točka 1.**

**Članica Gradskog vijeća Mihaela Lončarek** iznijela je da ima dva pitanja. Prvo pitanje je da li se može postaviti klima uređaj u sportskoj dvorani Podravskog sunca? A drugo pitanje je sanacija na dječjem igralištu u parku oko spiralnih ljuljački metalnih, s obzirom da se svaki puta tamo nakon kiše stvara dosta blata i onda to sljedećih par dana je nemoguće za koristiti.

**Gradonačelnik Mišel Jakšić** odgovorio je dašto se tiče dječjeg igrališta, prenijet će komunalnoj službi da vide što mogu napraviti sa podlogom i da se eventualno pojača čišćenje nakon padalina i nakon određenih vremenskih uvjeta, a što se tiče klimatizacije u dvorani, ono što mora reći da do sada tu inicijativu nisu imali ili ju nisu dobili, ali su čuli ovih dana da se sprema taj prijedlog, inicijativa i sve ono što ravnateljica predloži kao i uvijek, do sada će riješiti.

**Član Gradskog vijeća Mladen Fajdetić** iznio je da ima dva pitanja, mogu se svrstati kao prijedlozi. Grad Koprivnica je grad bicikala. Velik je broj kilometara biciklističkih staza, velik broj naših sugrađana se što profesionalno, što u slobodno vrijeme provodi vrijeme na biciklima. Njegov prijedlog je postoji li mogućnost da se na nekim lokacijama postave pumpe za bicikle, s obzirom da postoje benzinske postaje koje su manje više nekih 1500 do 2000 metara udaljene od središta grada pa ukoliko postoji mogućnost da se pored stalaka za bicikle stave i pumpe. Druga stvar je mogućnost da se proširi spektar javnih slavina. Što se tiče vode, gradovi koji njeguju ovaj način imaju neku praksu da na svakih 20.000 stanovnika postoji 10 slavina. Znači ako Koprivnica ima nešto više od dvadesetak tisuća, u gradu ih je 5 u središtu. Tako da misli da postoji mogućnost što se tiče javnih slavina da se ta ponuda proširi u području centra.

**Gradonačelnik Mišel Jakšić** zahvalio se na dva prijedloga. Prenijet će ih resornim odijelima.

**Član Gradskog vijeća Nenad Martinaga** iznio je da nema neko pitanje, nego ima jedan prijedlog s obzirom na Ulicu Močile i onaj zavoj prije Šumarije. Postavljano je sad ogledalo. Sad je donekle preglednost dobra, ali se radi o tome da vozila dok se susreću moraju izlaziti van asfalta i onda su tamo grabe pa stoji voda, da se proširi asfalt u tom zavoju.

**Gradonačelnik Mišel Jakšić**: Hvala Vam, prijedlog mi je okej.

**Član Gradskog vijeća Goran Pakasin** iznio je da ima dva pitanja. Prvo je vezano uz Generalni urbanistički plan. Usvojen je Prostorni plan pa ako može neka procjena kad bi se otprilike mogao očekivati Generalni urbanistički plan. I drugo pitanje vezano za ovaj građanski odgoj po riječkom modelu. Bilo je rečeno da se bude tražilo možda i neko očitovanje od ravnatelja. Da li ga planiraju, kako ga mogu uvesti? U riječkom modelu je uvedeno to kao vannastavna aktivnost. Znači, možda je prilika u ovim osnovnim školama koje imaju taj produženi boravak da se onda razmotri i ta opcija.

**Gradonačelnik Mišel Jakšić** odgovorio je dašto se tiče GUP-a do kraja godine. Što se tiče građanskog odgoja, to je već rekao da je to toliko stručna stvar u kojoj on ne bi bio taj koji će arbitrirati, reći što imamo, što nemamo, što nam treba i koliko nam treba ili ne treba. Tu su kolegice, kolege, ravnateljice, ravnatelji pa ako će Vam netko htjeti dati neko svoje viđenje poslije, može. Što se njega tiče, sve što ovi ljudi kažu da ide, on će apsolutno podržati.

**Član Gradskog vijeća Davor Milaković** iznio je da ima pitanje građana Vinogradske ulice, točnije 39 A,B,C,D i G. Što se tiče za asfaltiranje te male ulice, nekih stotinjak metara, da je obećano pa pitaju da li ima nešto u planu oko toga. Zanima ih i kakav rok i da li se to bude moglo riješiti.

**Gradonačelnik Mišel Jakšić** odgovorio je dau planu apsolutno je. Sad da može reći da će biti za tjedan ili četiri ne može jer aglomeracija i neki drugi projekti idu svome kraju i da su u tijeku sanacije ove završne na sve strane i sad da licitira koliko će im još trebati, da li će im trebati 4 dana ili 14 dana ne može, ali u planu definitivno je. Nisu zaboravili.

**Članica Gradskog vijeća Kristinka Mikulić** iznijela je da se njezino pitanje odnosi na bunare koji se nalaze na frekventnim mjestima na području njezinog mjesnog odbora, vjerojatno i u drugim prigradskim naseljima. Ti bunari su se nekad koristili radi vode. Danas ti bunari su zapušteni, presušeni i sigurnosno nisu uopće zaštićeni. Da li postoji plan kakav da bi se ti bunari sanirali jer ih ima dosta. Na njezinom mjestom odboru vjerojatno četiri ili pet komada, a vjerojatno i drugdje, a opet nekoliko građana joj se isto baš obratilo s tim pitanjem. Ti bunari su ispred njihovih kuća i spremni su sami financirati zatvaranje ili krpanje ili zatrpavanje tih bunara. Kome se obratiti?

**Gradonačelnik Mišel Jakšić** odgovorio jeda aglomeracija ide svome kraju i da onaj finalni rezultat će uzrokovati to da se promijeni dosadašnja politika i oko bunara i oko nekih drugih stvari na koje je Koprivnica navikla, jer zato se i ušlo u taj projekt da bi se prilagodili svim europskim direktivama i ekološkoj komponenti. Tako da će i u ovom periodu Koprivničke vode izaći van sa našim, svojim planom, što i kako s bunarima jer jednostavno kao što do sada, neke stvari više dalje neće moći ići.

**Točka 2.**

Uvodnu riječ dao je predsjednik.

Zatim je zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav Odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Zaključka o davanju prethodne suglasnosti na prijedlog Općih uvjeta isporuke pogrebnih usluga.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Zaključka o davanju prethodne suglasnosti na prijedlog Općih uvjeta isporuke pogrebnih usluga dao na glasovanje te konstatirao da je Gradsko vijeće jednoglasno (16“za“) donijelo

**Zaključak o davanju prethodne suglasnosti na prijedlog Općih uvjeta isporuke pogrebnih usluga**

**Točka 3.**

Uvodnu riječ dao je predsjednik i iznio da su sjednici prisutne ravnateljice dječjih vrtića, čija se izvješća razmatraju pa ukoliko će netko od članova Gradskog vijeća za njih imati pitanja one će na kraju rasprave odgovoriti na njih.

Predsjednik je zamolio predsjednicu Odbora za prosvjetu, znanost, kulturu i sport Petru Rožmarić da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je:

1. Odbor jednoglasno (6“za“) podržao prijedlog Zaključka o prihvaćanju Izvješća o radu Dječjeg vrtića „Tratinčica“ Koprivnica za pedagošku godinu 2023./2024.

2. Odbor jednoglasno (6“za“) podržao prijedlog Zaključka o prihvaćanju Izvješća o radu Dječjeg vrtića Svetog Josipa - Podružnica Koprivnica za pedagošku godinu 2023./2024.

3. Odbor jednoglasno (6“za“) podržao prijedlog Zaključka o prihvaćanju Izvješća o radu Dječjeg vrtića „Igra“ Koprivnica za pedagošku godinu 2023./2024.

Predsjednik je zamolio Gradonačelnika Mišela Jakšića da iznese svoje mišljenje o navedenim Izvješćima.

Gradonačelnik Mišel Jakšić iznio je da podržava navedena Izvješća.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je otvorio raspravu u koju su se uključili član Gradskog vijeća Goran Pakasin i gradonačelnik Mišel Jakšić.

Budući da se više nitko nije javio za riječ predsjednik je zaključio raspravu i dao na glasovanje:

**a)** Zaključak o prihvaćanju Izvješća o radu Dječjeg vrtića „Tratinčica“ Koprivnica za pedagošku godinu 2023./2024. te konstatirao da je Gradsko vijeće jednoglasno (16“za“) donijelo

**Zaključak o prihvaćanju Izvješća o radu Dječjeg vrtića „Tratinčica“ Koprivnica za pedagošku godinu 2023./2024.**

**b)** Zaključak o prihvaćanju Izvješća o radu Dječjeg vrtića Svetog Josipa -Podružnica Koprivnica za pedagošku godinu 2023./2024. te konstatirao da je Gradsko vijeće jednoglasno (16“za“) donijelo

**Zaključak o prihvaćanju Izvješća o radu Dječjeg vrtića Svetog Josipa -Podružnica Koprivnica za pedagošku godinu 2023./2024.**

**c)** Zaključak o prihvaćanju Izvješća o radu Dječjeg vrtića „Igra“ Koprivnica za pedagošku godinu 2023./2024. te konstatirao da je Gradsko vijeće jednoglasno (16„za“) donijelo

**Zaključak o prihvaćanju Izvješća o radu Dječjeg vrtića „Igra“ Koprivnica za pedagošku godinu 2023./2024.**

**Točka 4.**

Uvodnu riječ dao je predsjednik i iznio da su sjednici prisutni ravnateljice i ravnatelji škola, čija se izvješća razmatraju pa ukoliko će netko od članova Gradskog vijeća za njih imati pitanja oni će na kraju rasprave odgovoriti na njih.

Predsjednik je zamolio predsjednicu Odbora za prosvjetu, znanost, kulturu i sport Petru Rožmarić da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je:

1.Odbor jednoglasno (6“za“) podržao prijedlog Zaključka o prihvaćanju Izvješća o radu Osnovne škole „Antun Nemčić Gostovinski“ Koprivnica za školsku godinu 2023./2024.

2.Odbor jednoglasno (6“za“) podržao prijedlog Zaključka o prihvaćanju Izvješća o radu Osnovne škole „Braća Radić“ Koprivnica za školsku godinu 2023./2024.

3.Odbor jednoglasno (6“za“) podržao prijedlog Zaključka o prihvaćanju Izvješća o radu Osnovne škole „Đuro Ester“ Koprivnica za školsku godinu 2023./2024.

4.Odbor jednoglasno (6“za“) podržao prijedlog Zaključka o prihvaćanju Izvješća o radu Osnovne škole „Podolice“ Koprivnica za školsku godinu 2023./2024.

5.Odbor jednoglasno (6“za“) podržao prijedlog Zaključka o prihvaćanju Izvješća o radu Umjetničke škole Fortunat Pintarić za školsku godinu 2023./2024.

6.Odbor jednoglasno (6“za“) podržao prijedlog Zaključka o prihvaćanju Izvješća o radu Centra za odgoj, obrazovanje i rehabilitaciju Podravsko sunce Koprivnica za školsku godinu 2023./2024.

Predsjednik je zamolio Gradonačelnika Mišela Jakšića da iznese svoje mišljenje o navedenim Izvješćima.

Gradonačelnik Mišel Jakšić iznio je da podržava navedena Izvješća.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je otvorio raspravu u koju se uključila članica Gradskog vijeća Petra Rožmarić.

Budući da se više nitko nije javio za riječ predsjednik je zaključio raspravu i dao na glasovanje:

**a)** Zaključak o prihvaćanju Izvješća o radu Osnovne škole „Antun Nemčić Gostovinski“ Koprivnica za školsku godinu 2023./2024. te konstatirao da je Gradsko vijeće jednoglasno (16“za“) donijelo

**Zaključak o prihvaćanju Izvješća o radu Osnovne škole „Antun Nemčić Gostovinski“ Koprivnica za školsku godinu 2023./2024.**

**b)** Zaključak o prihvaćanju Izvješća o radu Osnovne škole „Braća Radić“ Koprivnica za školsku godinu 2023./2024. te konstatirao da je Gradsko vijeće jednoglasno (16“za“) donijelo

**Zaključak o prihvaćanju Izvješća o radu Osnovne škole „Braća Radić“ Koprivnica za školsku godinu 2023./2024.**

**c)** Zaključak o prihvaćanju Izvješća o radu Osnovne škole „Đuro Ester“ Koprivnica za školsku godinu 2023./2024. te konstatirao da je Gradsko vijeće jednoglasno (16„za“) donijelo

**Zaključak o prihvaćanju Izvješća o radu Osnovne škole „ Đuro Ester“ Koprivnica za školsku godinu 2023./2024.**

**d)** Zaključak o prihvaćanju Izvješća o radu Osnovne škole „Podolice“ Koprivnica za školsku godinu 2023./2024. te konstatirao da je Gradsko vijeće jednoglasno (16“za“) donijelo

**Zaključak o prihvaćanju Izvješća o radu Osnovne škole „Podolice“ Koprivnica za školsku godinu 2023./2024.**

**e)** Zaključak o prihvaćanju Izvješća o radu Umjetničke škole Fortunat Pintarić za školsku godinu 2023./2024. te konstatirao da je Gradsko vijeće jednoglasno (16„za“) donijelo

**Zaključak o prihvaćanju Izvješća o radu Umjetničke škole Fortunat Pintarić za školsku godinu 2023./2024.**

**f)** Zaključak o prihvaćanju Izvješća o radu Centra za odgoj, obrazovanje i rehabilitaciju Podravsko sunce Koprivnica za školsku godinu 2023./2024. te konstatirao da je Gradsko vijeće jednoglasno (16„za“) donijelo

**Zaključak o prihvaćanju Izvješća o radu Centra za odgoj, obrazovanje i rehabilitaciju Podravsko sunce Koprivnica za školsku godinu 2023./2024**.

**Točka 5.**

Uvodnu riječ dao je predsjednik, a gradonačelnik Mišel Jakšić dodatno je obrazložio izvješće.

Predsjednik je otvorio raspravu u koju su se uključili članovi Gradskog vijeća Goran Pakasin, Mladen Fajdetić i gradonačelnik Mišel Jakšić.

Budući da se više nitko nije javio za riječ predsjednik je zaključio raspravu i prijedlog Zaključka o prihvaćanju Izvješća o radu gradonačelnika Grada Koprivnice za razdoblje od 01.01.2024. do 30.06.2024. godine dao na glasovanje te konstatirao da je Gradsko vijeće većinom glasova (12„za“, 4“suzdržana“) donijelo

**Zaključak o prihvaćanju Izvješća o radu gradonačelnika Grada Koprivnice za razdoblje od 01.01.2024. do 30.06.2024. godine**

**Točka 6.**

Uvodnu riječ dao je predsjednik i zamolio predsjednika Odbora za dodjelu javnih priznanja Grada Koprivnice Mišela Jakšića da iznese i obrazloži prijedloge Odbora.

Mišel Jakšić, predsjednik Odbora za dodjelu javnih priznanja Grada Koprivnice, iznio je da je Odbor za dodjelu javnih priznanja Grada Koprivnice na sjednici utvrdio slijedeća javna priznanja za 2024. godinu

**MEDALJA GRADA KOPRIVNICE:**

1. Samir Brulić, Željko Filipić, Alen Mihalić, Zdravko Pajnić, Zoran Šeničnjak, Mladen Štefanec i Robert Vulić - za humanost i osobit doprinos na području dobrovoljnog darivanja krvi
2. Karmen Bardek - za sveukupni doprinos u radu sa djecom i mladima na području dječjeg filmskog stvaralaštva
3. Božidar Flis - za sveukupni doprinos razvoju i promicanju ronilačkog sporta na području Grada Koprivnice i Republike Hrvatske
4. Mara Grašić - za sveukupni doprinos u odgoju i obrazovanju djece i mladih i izuzetna postignuća učenika na natjecanjima iz matematike u zemlji i inozemstvu
5. Nikola Gregur - za promicanje vrijednosti Domovinskog rata i zasluge u mirnom preuzimanju koprivničke vojarne 30. rujna 1991.
6. Željko Mucko – za sveukupni doprinos kulturi i umjetnosti Grada Koprivnice
7. Ariana Šandl - za sveukupni doprinos te dugogodišnji aktivni rad na području glazbene kulture Grada Koprivnice

**PLAKETA GRADA KOPRIVNICE**

1. Studio frizura i ljepote "DANICA" vlasnica Tatjana Balog - za sveukupni doprinos razvoju obrtništva na području Grada Koprivnice
2. Dobrovoljno vatrogasno društvo Draganovec - za sveukupni doprinos na području vatrogastva i rada s djecom i mladima kroz 30 godina djelovanja
3. Odjel za dijalizu OB “Dr. T. Bardek“, Koprivnica - za sveukupni doprinos i iznimne rezultate u liječenju bubrežnih bolesti
4. Šahovski športski klub „Podravka“ Koprivnica - za sveukupni doprinos razvoju i promicanju šahovskih aktivnosti na području Grada Koprivnice

Predsjednik je iznio da prema Odluci o javnim priznanjima Gradsko vijeće odlučuje tajnim glasovanjem, a upute za glasovanje nalaze se na glasačkom listiću.

U skladu sa Poslovnikom Gradskog vijeća nakon završenog glasovanja Odbor za izbor i imenovanja utvrdit će rezultate glasovanja.

TAJNO GLASOVANJE

Nakon završenog glasovanja predsjednik je odredio stanku od 15 minuta kako bi se Odbor za izbor i imenovanja sastao i utvrdio rezultate glasovanja.

STANKA-NASTAVAK SJEDNICE u 17,00 sati.

Predsjednik je zamolio predsjednika Odbora za izbor i imenovanja Franju Markovića da iznese rezultate glasovanja.

Franjo Marković, predsjednik Odbora za izbor i imenovanja iznio je rezultate glasovanja.

Predsjednik je konstatirao da je Gradsko vijeće

6.1. – jednoglasno (16 glasova “za“) donijelo

**Odluku o dodjeli Medalje Grada Koprivnice dobrovoljnim darivateljima krvi:**

1. **Samiru Bruliću**
2. **Željku Filipiću**
3. **Alenu Mihaliću**
4. **Zdravku Pajniću**
5. **Zoranu Šeničnjaku**
6. **Mladenu Štefancu**
7. **Robertu Vuliću**

6.2.

* jednoglasno (16 glasova “za“) donijelo

**Odluku o dodjeli Medalje Grada Koprivnice Karmen Bardek**

6.3.

* jednoglasno (16 glasova “za“) donijelo

**Odluku o dodjeli Medalje Grada Koprivnice Božidaru Flisu**

6.4.

* jednoglasno (16 glasova “za“) donijelo

**Odluku o dodjeli Medalje Grada Koprivnice Mari Grašić**

6.5.

* jednoglasno (16 glasova “za“) donijelo

**Odluku o dodjeli Medalje Grada Koprivnice Nikoli Greguru**

6.6.

* jednoglasno (16 glasova “za“) donijelo

**Odluku o dodjeli Medalje Grada Koprivnice Željku Mucku**

6.7.

* većinom glasova (15“za“) donijelo

**Odluku o dodjeli Medalje Grada Koprivnice Ariani Šandl**

6.8.

* jednoglasno (16 glasova “za“) donijelo

**Odluku o dodjeli Plakete Grada Koprivnice Studiju frizura i ljepote "DANICA" vlasnice Tatjane Balog**

6.9.

* jednoglasno (16 glasova “za“) donijelo

**Odluku o dodjeli Plakete Grada Koprivnice Dobrovoljnom vatrogasnom društvu Draganovec**

6.10.

* jednoglasno (16 glasova “za“) donijelo

**Odluku o dodjeli Plakete Grada Koprivnice Odjelu za dijalizu OB “Dr. T. Bardek“, Koprivnica**

6.11.

* većinom glasova (15 “za“) donijelo

**Odluku o dodjeli Plakete Grada Koprivnice Šahovskom športskom klubu „Podravka“ Koprivnica**

Predsjednik je svim dobitnicima uputio čestitke te iznio da će nagrade biti uručene na svečanoj sjednici Gradskog vijeća u povodu Dana Grada, 4.11.

**Točka 7.**

Uvodnu riječ dao je predsjednik i zamolio Maju Marković, predsjednicu Odbora za proračun i financije da iznese stav Odbora.

Maja Marković, predsjednica Odbora za proračun i financije, iznijela je da je Odbor jednoglasno (4“za“) podržao prijedlog Odluke o raspodjeli rezultata Grada Koprivnice za 2023. godinu.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o raspodjeli rezultata Grada Koprivnice za 2023. godinu te konstatirao da je Gradsko vijeće jednoglasno (16“za“) donijelo

**Odluku o raspodjeli rezultata Grada Koprivnice za 2023. godinu**

**Točka 8.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o prijenosu imovine koja se vodi u poslovnim knjigama Grada Koprivnice u vlasništvo Osnovne škole Podolice.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o prijenosu imovine koja se vodi u poslovnim knjigama Grada Koprivnice u vlasništvo Osnovne škole Podolice te konstatirao da je Gradsko vijeće jednoglasno (16“za“) donijelo

**Odluku o prijenosu imovine koja se vodi u poslovnim knjigama Grada Koprivnice u vlasništvo Osnovne škole Podolice**

**Točka 9.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Odluke o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice te konstatirao da je Gradsko vijeće jednoglasno (16“za“) donijelo

**Odluku o dopuni Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice**

**Točka 10.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o donošenju Plana djelovanja Grada Koprivnice u području prirodnih nepogoda za 2025. godinu.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o donošenju Plana djelovanja Grada Koprivnice u području prirodnih nepogoda za 2025. godinu te konstatirao da je Gradsko vijeće jednoglasno (16“za“) donijelo

**Odluku o donošenju Plana djelovanja Grada Koprivnice u području prirodnih nepogoda za 2025. godinu**

**Točka 11.**

Uvodnu riječ dao je predsjednik i zamolio potpredsjednika Odbora za gospodarstvo, razvoj grada i zaštitu okoliša, Davora Milakovića da iznese stav odbora.

Davor Milaković, potpredsjednik Odbora za gospodarstvo, razvoj grada i zaštitu okoliša, iznio je da je Odbor jednoglasno (6“za“) podržao prijedlog Odluke o donošenju Izmjena i dopuna Procjene ugroženosti od požara i tehnološke eksplozije za Grad Koprivnicu i Izmjena i dopuna Plana zaštite od požara za Grad Koprivnicu.

Predsjednik je otvorio raspravu, a budući da se nitko nije javio za riječ, zaključio je raspravu i dao na glasovanje prijedlog Odluke o donošenju Izmjena i dopuna Procjene ugroženosti od požara i tehnološke eksplozije za Grad Koprivnicu i Izmjena i dopuna Plana zaštite od požara za Grad Koprivnicu te konstatirao da je Gradsko vijeće jednoglasno (16“za“) donijelo

**Odluku o donošenju Izmjena i dopuna Procjene ugroženosti od požara i tehnološke eksplozije za Grad Koprivnicu i Izmjena i dopuna Plana zaštite od požara za Grad Koprivnicu**

**x x x**

Predsjednik je zaključio sjednicu u 17,25 sati.

ZAPISNIČAR PREDSJEDNIK

Mateja Čok Ivan Pal, prof.