Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst i 1/18., 2/20. i 1/21.), Gradsko vijeće Grada Koprivnice, na 22. sjednici, održanoj 19.12.2024., donijelo je

**Odluku o izradi izmjene i dopune**

**Generalnog urbanističkog plana grada Koprivnice**

***Opće odredbe***

Članak 1.

Donosi se odluka o izradi izmjene i dopune Generalnog urbanističkog plana grada Koprivnice, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Generalnog urbanističkog plana grada Koprivnice (Glasnik Grada Koprivnice br. 4/08, 5/08, 7/14. i 1/15-pričišćene odredbe.), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Koprivnica, Upravni odjel za prostorno uređenje, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Pravna osnova za izradu izmjena i dopuna Plana je Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), Uredba o određivanju građevina, drugih zahvata u prostoru i površina državnog i područnog (regionalnog) značaja (Narodne novine broj 37/14 i 154/14), Uredba o informacijskom sustavu prostornog uređenja (Narodne novine broj 115/15) i Pravilnik o prostornim planovima (Narodne novine broj 152/23).

* 1. Usklađenje s planom više razine

Sukladno odredbama članka 61. stavka 2. Zakona, Plan mora biti usklađen s prostornim planom Koprivničko-križevačke županije (“"Službeni glasnik Koprivničko-križevačke županije" broj 8/01, 5/04 - ispravak, 9/04 - vjerodostojno tumačenje, 8/07, 13/12, 5/14, 3/21, 6/21 -pročišćeni tekst, 36/22 i 3/23 - pročišćeni tekst).

* 1. Usklađenje s planom šireg područja iste razine

Sukladno odredbama članka 61. stavka 3. Zakona, Plan mora biti usklađen s prostornim planom uređenja Grada Koprivnice (Glasnik Grada Koprivnice broj 4/06, 5/12, 3/15 i 5/15-pročišćeni tekst).

1. Određivanje novih prostorno planskih rješenja

Izradi Izmjena i dopuna Plana pristupit će se zbog:

- izmjene i dopune po inicijativama fizičkih i pravnih osoba, a za koje se stručnom analizom ustanovi opravdanost

- usklađenje sa stvarnim i izvedenim stanjem u prostoru

- ispravak pogrešaka/propusta primijećenih pri provedbi Plana i korekcije planskog rješenja radi jednoznačnog tumačenja i nedvojbene provedbe Plana.

Osnovni ciljevi i programska polazišta za izradu izmjene i dopune Plana:

Trenutno važeći Generalni urbanistički plan izrađen je kao prostorni plan stare generacije, a u sadržajnom smislu predstavlja programsko polazište za izradu Plana iz ove Odluke, kao prostornog plana nove generacije, što je i osnovni cilj provedbe postupka prema ovoj Odluci. Odnosno cilj je ugraditi izmjene plana temeljem ove Odluke, zaprimljenih inicijativa i zahtjeva javnopravnih tijela.

***Obuhvat izmjene i dopune Plana***

Članak 4.

Obuhvat Plana određen je ovom Odlukom.

***Sažeta ocjena stanja u obuhvatu izmjene i dopune Plana***

Članak 5.

Za područje obuhvata GUP-a Grada Koprivnice trenutno je na snazi Prostorni plan uređenja Grada Koprivnice (Glasnik Grada Koprivnice broj 4/06, 5/12, 3/15 i 5/15 - pročišćeni tekst) i GUP Grada (Glasnik Grada Koprivnice broj 4/08, 5/08 - ispravak, 7/14 i 1/15 - pročišćene odredbe). Predmetni Plan se od svog stupanja na snagu, uz jednu izmjenu i dopunu, kontinuirano primjenjuje i osnova je osiguranja načela prostornog uređenja utvrđenih Zakonom, te će i nadalje važiti do stupanja na snagu GUP-a Grada Koprivnice izrađenog temeljem ove Odluke.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Prilikom izrade Izmjena i dopuna Plana neće se pribavljati nove sektorske strategije i druge stručne podloge, već će se koristiti važeća prostornoplanska dokumentacija svih razina, te podaci, planske smjernice i propisani dokumenti koje će dostaviti nadležna javnopravna tijela iz svog djelokruga u postupku izrade Izmjena i dopuna Plana.

***Način pribavljanja stručnih rješenja za izradu izmjene i dopune Plana***

Članak 7.

Stručno rješenje Izmjena i dopuna Generalnog urbanističkog plana izrađuje stručni izrađivač na temelju zahtjeva koja će javnopravna tijela, u skladu s odredbama članka 90. Zakona o prostornom uređenju, dostaviti nositelju izrade Izmjena i dopuna Generalnog urbanističkog plana u roku od 30 dana od dana zaprimanja Odluke o izradi Izmjena i dopuna Generalnog urbanističkog plana.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  2. Ministarstvo gospodarstva, Uprava za energetiku, HR-10000 Zagreb, Radnička cesta 80.
  3. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  4. Ministarstvo poljoprivrede, šumarstva i ribarstva, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  5. Ministarstvo poljoprivrede, šumarstva i ribarstva, Uprava šumarstva, lovstva i drvne industrije, HR-10000 Zagreb, Planinska ulica 2a.
  6. PLINACRO d.o.o., HR-10000 Zagreb, Savska cesta 88a.
  7. INA-INDUSTRIJA NAFTE d.d., Istraživanja i proizvodnje nafte i plina, HR-10020 Zagreb, Lovinčićeva 4.
  8. INA-INDUSTRIJA NAFTE d.d., HR-10000 Zagreb, Avenija Većeslava Holjevca 10.
  9. Ministarstvo kulture i medija, Uprava za zaštitu kulturne baštine, Konzervatorski odjel u Bjelovaru, HR-43000 Bjelovar, Trg Eugena Kvaternika 6.
  10. Hrvatske ceste d.o.o., Sektor za održavanje i promet, Poslovna jedinica Varaždin, Tehnička ispostava Varaždin, HR-42000 Varaždin, Kralja Petra Krešimira IV 25.
  11. Hrvatske ceste d.o.o., HR-10000 Zagreb, Vončinina 3.
  12. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  13. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  14. TELE2 d.o.o., HR-10000 Zagreb, Josipa Marohnića 1.
  15. METRONET TELEKOMUNIKACIJE d.d., HR-10000 Zagreb, Ulica Grada Vukovara 269/d.
  16. HRVATSKI TELEKOM d.d., Odjel za energetiku i mrežnu infrastrukturu, HR-10000 Zagreb, Slavonska avenija 6/VII.
  17. HRVATSKI TELEKOM d.d., HR-10000 Zagreb, Radnička cesta 21.
  18. A1 HRVATSKA d.o.o., HR-10000 Zagreb, Vrtni put 1.
  19. OT-OPTIMA TELEKOM d.d., HR-10000 Zagreb, Bani 75a.
  20. Hrvatske vode, VGO za Muru i gornju Dravu, HR-42000 Varaždin, Međimurska 26b.
  21. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  22. Odašiljači i veze d.o.o., HR-10000 Zagreb, Ulica grada Vukovara 269 d.
  23. Hrvatska agencija za civilno zrakoplovstvo, HR-10000 Zagreb, Ulica grada Vukovara 284.
  24. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Koprivnica, Odjel inspekcije, HR-48000 Koprivnica, Trg Eugena Kumičića 18.
  25. Koprivničko-križevačka županija, HR-48000 Koprivnica, Ulica Antuna Nemčića 5.
  26. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, HR-48000 Koprivnica, Ulica Antuna Nemčića 5.
  27. Javna ustanova za upravljanje zaštićenim dijelovima prirode na području Koprivničko-križevačke županije, HR-48000 Koprivnica, Florijanski trg 4/II.
  28. Hrvatske šume d.o.o., Uprava šuma Podružnica Koprivnica, HR-48000 Koprivnica, Ivana Meštrovića 28.
  29. HEP-Operator distribucijskog sustava d.o.o., Elektra Koprivnica, HR-48000 Koprivnica, Hrvatske državnosti 32.
  30. MONTCOGIM-PLINARA d.o.o., HR-10431 Sveta Nedelja, Trg A. Starčevića 3A.
  31. KOPRIVNIČKE VODE d.o.o., HR-48000 Koprivnica, Ulica Mosna 15a.
  32. Grad Koprivnica, HR-48000 Koprivnica, Zrinski trg 1.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zavod za prostorno uređenje Koprivničko-križevačke županije, HR-48000 Koprivnica, Florijanski trg 4.
2. Zavod za javno zdravstvo Koprivničko-križevačke županije, HR-48000 Koprivnica, Trg Tomislava dr. Bardeka 10.
3. E.ON Distribucija plina d.o.o., HR-10431 Sveta Nedelja, Trg Ante Starčevića 3.
4. Komunalac d.o.o., HR-48000 Koprivnica, Ulica Mosna 15.
5. Hrvatske vode, Vodnogospodarska ispostava za mali sliv "Bistra", HR-48350 Đurđevac, Antuna Radića 8.
6. Agencija za ugljikovodike, HR-10000 Zagreb, Miramarska cesta 24.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Dostava poziva Nositelja izrade prema javnopravnim tijelima, pravnim osobama i drugim sudionicima predviđena je elektroničkom poštom, te alternativno poštom uz dostavnicu ili osobnom dostavom.

Dostava zahtjeva i drugih podataka pozvanim sudionicima prema Nositelju izrade preferira se elektroničkom poštom, a u slučaju da to nije moguće poštom uz dostavnicu ili ukoliko je prihvatljivo osobnom dostavom.

***Dinamika s fazama izrade izmjene i dopune Plana***

Članak 9.

Za izradu Plana određuju se dinamika i faze izrade kako slijedi:

- dostava zahtjeva za izradu Izmjena i dopuna Generalnog urbanističkog plana od strane tijela i osoba određenih posebnim propisima - u roku od 30 dana,

- izrada Nacrta prijedloga Generalnog urbanističkog plana - u roku od najviše 180 dana po isteku roka za dostavu zahtjeva,

- izrada Prijedloga Generalnog urbanističkog plana za potrebe javne rasprave - u roku od najviše 60 dana,

- javni uvid u Prijedlog Generalnog urbanističkog plana – u roku definiranom Zakonom,

- izrada Izvješća o javnoj raspravi - u roku definiranom Zakonom,

- izrada Nacrta konačnog prijedloga Generalnog urbanističkog plana - u roku od najviše 20 dana od prihvaćanja izvješća o javnoj raspravi,

- ishođenje mišljenja - u roku definiranim Zakonom,

- izrada Konačnog prijedloga Generalnog urbanističkog plana - u roku od najviše 30 dana od isteka roka za dobivanje mišljenja tijela i osoba određenih posebnim propisima.

Kao rok završetka izrade Generalnog urbanističkog plana okvirno se utvrđuje 31.12.2025.

Rok se može produžiti ukoliko dođe do ponavljanja izrade nacrta Generalnog urbanističkog plana, ponavljanja javne rasprave, kao i uslijed drugih nepredviđenih okolnosti.

***Izvori financiranja izrade izmjene i dopune Plana***

Članak 10.

Izmjene i dopune Plana financirati će se putem Mehanizma za oporavak i otpornost (Poziv za dodjelu bespovratnih sredstava za izradu prostornih planova nove generacije putem elektroničkog sustava "ePlanovi") i proračuna Grada.

***Druga pitanja značajna za izradu izmjene i dopune Plana***

Članak 11.

Sukladno članku 101. Zakona, javnopravna tijela koja su trebala dati zahtjeve za izradu Generalnog urbanističkog plana, sudjeluju u javnoj raspravi davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Urbanistički plan, pri čemu se ne mogu postavljati novi ili drukčiji uvjeti od onih koji su dani u zahtjevima za izradu nacrta Urbanističkog plana.

Mišljenje prema kojemu određeni dio prijedloga Generalnog urbanističkog plana nije u skladu sa zahtjevima javnopravnog tijela mora biti obrazloženo. U suprotnom nositelj izrade nije dužan takvo mišljenje razmatrati.

Izmjene i dopune Plana izrađivat će se na postojećim digitalnim ortofoto podlogama (M 1:5.000) i katastarskim podlogama (M 1:5.000).

***Prijelazne i završne odredbe***

Članak 12.

Tijekom izrade i donošenja izmjena i dopuna Plana dozvoljava se izdavanje akata kojima se odobravaju zahvati u prostoru na temelju postojeće prostorno planske dokumentacije.

Sukladno članku 88. i 90. Zakona, nositelj izrade po objavi Odluke obavještava javnost o izradi izmjena i dopuna Plana na mrežnoj stranici Grada Koprivnice i kroz informacijski sustav prostornog uređenja, te dostavlja Odluku zajedno s pozivom na dostavu zahtjeva nadležnim javnopravnim tijelima iz članka 8. ove Odluke.

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE  
GRADA KOPRIVNICE

KLASA: 350-03/24-08/0001

URBROJ: 2137-1-07-01/3-24-2

Koprivnica, 19.12.2024.

PREDSJEDNIK:

Ivan Pal, prof.