Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst i 1/18., 2/20. i 1/21.), Gradsko vijeće Grada Koprivnice, na 22. sjednici, održanoj 19.12.2024., donijelo je

**Odluku o izradi izmjene i dopune**

**Prostornog plana uređenja Grada Koprivnice**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Grada Koprivnice, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Grada Koprivnice (Glasnik Grada Koprivnice broj 4/06, 5/12, 3/15, 5/15-pročišćeni tekst, 6/24 i 7/24 – pročišćeni tekst), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Koprivnica, Upravni odjel za prostorno uređenje, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Pravna osnova za izradu izmjena i dopuna Plana je Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), Uredba o određivanju građevina, drugih zahvata u prostoru i površina državnog i područnog (regionalnog) značaja (Narodne novine broj 37/14 i 154/14), Uredba o informacijskom sustavu prostornog uređenja (Narodne novine broj 115/15) i Pravilnik o prostornim planovima (Narodne novine broj 152/23).

* 1. Usklađenje s planom više razine

Sukladno odredbama članka 61. stavka 2. Zakona Plan mora biti usklađen s prostornim planom

Koprivničko-križevačke županije (“"Službeni glasnik Koprivničko-križevačke županije" broj 8/01., 5/04.-ispravak, 9/04.-vjerodostojno tumačenje, 8/07., 13/12., 5/14.,3/21, 6/21 -pročišćeni tekst, 36/22 i 3/23 -pročišćeni tekst).

* 1. Usklađenje s planom šireg područja iste razine

Nije potrebno usklađivati se s planom šireg područja iste razine.

1. Određivanje novih prostorno planskih rješenja

Izradi Izmjena i dopuna Plana pristupit će se zbog:

- izmjene i dopune po inicijativama fizičkih i pravnih osoba, a za koje se stručnom analizom ustanovi opravdanost - revizija i ažuriranje izgrađenih i neizgrađenih te neuređenih dijelova građevinskog područja naselja

- usklađenje sa stvarnim i izvedenim stanjem u prostoru

- ispravak pogrešaka/propusta primijećenih pri provedbi Plana i korekcije planskog rješenja radi jednoznačnog tumačenja i nedvojbene provedbe Plana.

Osnovni ciljevi i programska polazišta za izradu izmjene i dopune Plana:

Trenutno važeći Prostorni plan uređenja Grada izrađen je kao prostorni plan stare generacije, a u sadržajnom smislu predstavlja programsko polazište za izradu prostornog plana iz ove Odluke, kao prostornog plana nove generacije, što je i osnovni cilj provedbe postupka prema ovoj Odluci, odnosno cilj je ugraditi izmjene plana temeljem ove Odluke, zaprimljenih inicijativa i zahtjeva javnopravnih tijela.

***Obuhvat izmjene i dopune Plana***

Članak 4.

Prostorni obuhvat Izmjena i dopuna plana je područje jedinice lokalne samouprave Grada Koprivnice u administrativnim granicama utvrđenim Zakonom o područjima županija, gradova i općina u Republici Hrvatskoj („Narodne novine“ broj 86/06, 125/06 – ispravak, 16/07 – ispravak, 95/08, 46/10 – ispravak, 145/10, 37/13, 44/13, 45/13 i 110/15).

***Sažeta ocjena stanja u obuhvatu izmjene i dopune Plana***

Članak 5.

Za područje Grada Koprivnice trenutno je na snazi Prostorni plan uređenja Grada Koprivnice (Glasnik Grada Koprivnice broj 4/06, 5/12, 3/15 i 5/15-pročišćeni tekst). Predmetni Prostorni plan se od svog stupanja na snagu, uz dvije izmjene i dopune, kontinuirano primjenjuje i osnova je osiguranja načela prostornog uređenja utvrđenih Zakonom, te će i nadalje važiti do stupanja na snagu prostornog plana izrađenog temeljem ove Odluke.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Prilikom izrade Izmjena i dopuna Plana neće se pribavljati nove sektorske strategije i druge stručne podloge, već će se koristiti važeća prostornoplanska dokumentacija svih razina, te podaci, planske smjernice i propisani dokumenti koje će dostaviti nadležna javnopravna tijela iz svog djelokruga u postupku izrade Izmjena i dopuna Plana.

***Način pribavljanja stručnih rješenja za izradu izmjene i dopune Plana***

Članak 7.

Stručno rješenje Izmjena i dopuna Plana izrađuje stručni izrađivač na temelju zahtjeva koja će javnopravna tijela, u skladu s odredbama članka 90. Zakona o prostornom uređenju, dostaviti nositelju izrade Izmjena i dopuna Plana u roku od 30 dana od dana zaprimanja Odluke o izradi Izmjena i dopuna Plana.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, HR-48000 Koprivnica, Ulica Antuna Nemčića 5.
  2. Koprivničko-križevačka županija, HR-48000 Koprivnica, Ulica Antuna Nemčića 5.
  3. Županijska uprava za ceste Koprivničko-križevačke županije, HR-48260 Križevci, Ulica Drage Grdenića 7.
  4. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  5. KOPRIVNIČKE VODE d.o.o., HR-48000 Koprivnica, Ulica Mosna 15a.
  6. Hrvatske vode, VGO za Muru i gornju Dravu, HR-42000 Varaždin, Međimurska 26b.
  7. HRVATSKI TELEKOM d.d., Odjel za energetiku i mrežnu infrastrukturu, HR-10000 Zagreb, Slavonska avenija 6/VII.
  8. HRVATSKI TELEKOM d.d., HR-10000 Zagreb, Radnička cesta 21.
  9. OT-OPTIMA TELEKOM d.d., HR-10000 Zagreb, Bani 75a.
  10. A1 HRVATSKA d.o.o., HR-10000 Zagreb, Vrtni put 1.
  11. TELE2 d.o.o., HR-10000 Zagreb, Josipa Marohnića 1.
  12. METRONET TELEKOMUNIKACIJE d.d., HR-10000 Zagreb, Ulica Grada Vukovara 269/d.
  13. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  14. Hrvatske šume d.o.o., Uprava šuma Podružnica Koprivnica, HR-48000 Koprivnica, Ivana Meštrovića 28.
  15. PLINACRO d.o.o., HR-10000 Zagreb, Savska cesta 88a.
  16. INA-INDUSTRIJA NAFTE d.d., Istraživanja i proizvodnje nafte i plina, HR-10020 Zagreb, Lovinčićeva 4.
  17. JANAF d.d., HR-10000 Zagreb, Miramarska cesta 24.
  18. Ministarstvo poljoprivrede, šumarstva i ribarstva, Uprava šumarstva, lovstva i drvne industrije, HR-10000 Zagreb, Planinska ulica 2a.
  19. Ministarstvo poljoprivrede, šumarstva i ribarstva, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  20. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  21. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  22. Ministarstvo gospodarstva, Uprava za energetiku, HR-10000 Zagreb, Radnička cesta 80.
  23. Općina Sokolovac, HR-48306 Sokolovac, Trg Tomislava Bardeka 8.
  24. Općina Rasinja, HR-48312 Rasinja, Trg Svetog Florijana 2.
  25. Općina Peteranec, HR-48321 Peteranec, Matije Gupca 13.
  26. Općina Koprivnički Ivanec, HR-48314 Koprivnički Ivanec, Ulica Matije Gupca 12.
  27. Općina Koprivnički Bregi, HR-48000 Koprivnički Bregi, Trg Kralja Tomislava bb.
  28. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  29. HEP-Operator distribucijskog sustava d.o.o., Elektra Koprivnica, HR-48000 Koprivnica, Hrvatske državnosti 32.
  30. Hrvatske ceste d.o.o., Sektor za održavanje i promet, Poslovna jedinica Varaždin, Tehnička ispostava Varaždin, HR-42000 Varaždin, Kralja Petra Krešimira IV 25.
  31. Hrvatske ceste d.o.o., HR-10000 Zagreb, Vončinina 3.
  32. Općina Kapela, HR-43203 Kapela, Bilogorska 72.
  33. Hrvatska agencija za civilno zrakoplovstvo, HR-10000 Zagreb, Ulica grada Vukovara 284.
  34. Odašiljači i veze d.o.o., HR-10000 Zagreb, Ulica grada Vukovara 269 d.
  35. INA-INDUSTRIJA NAFTE d.d., HR-10000 Zagreb, Avenija Većeslava Holjevca 10.
  36. Javna ustanova za upravljanje zaštićenim dijelovima prirode na području Koprivničko-križevačke županije, HR-48000 Koprivnica, Florijanski trg 4/II.
  37. Grad Koprivnica, HR-48000 Koprivnica, Zrinski trg 1.
  38. MONTCOGIM-PLINARA d.o.o., HR-10431 Sveta Nedelja, Trg A. Starčevića 3A.
  39. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Koprivnica, Odjel inspekcije, HR-48000 Koprivnica, Trg Eugena Kumičića 18.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zavod za prostorno uređenje Koprivničko-križevačke županije, HR-48000 Koprivnica, Florijanski trg 4.
2. Ministarstvo kulture i medija, Uprava za zaštitu kulturne baštine, Konzervatorski odjel u Bjelovaru, HR-43000 Bjelovar, Trg Eugena Kvaternika 6.
3. Agencija za ugljikovodike, HR-10000 Zagreb, Miramarska cesta 24.
4. Hrvatske vode, Vodnogospodarska ispostava za mali sliv „Bistra“, HR-48350 Đurđevac, Antuna Radića 8.
5. E.ON Distribucija plina d.o.o., HR-10431 Sveta Nedelja, Trg Ante Starčevića 3.
6. Komunalac, HR-48000 Koprivnica, Ulica Mosna 15.
7. Zavod za javno zdravstvo Koprivničko-križevačke županije, HR-48000 Koprivnica, Trg Tomislava dr. Bardeka 10.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Dostava poziva Nositelja izrade prema javnopravnim tijelima, pravnim osobama i drugim sudionicima predviđena je elektroničkom poštom, te alternativno poštom uz dostavnicu ili osobnom dostavom.

Dostava zahtjeva i drugih podataka pozvanim sudionicima prema Nositelju izrade preferira se elektroničkom poštom, a u slučaju da to nije moguće poštom uz dostavnicu ili ukoliko je prihvatljivo osobnom dostavom.

***Dinamika s fazama izrade izmjene i dopune Plana***

Članak 9.

Za izradu Plana određuju se dinamika i faze izrade Plana kako slijedi:

- dostava zahtjeva za izradu Izmjena i dopuna Plana od strane tijela i osoba određenih posebnim propisima - u roku od 30 dana,

- izrada Nacrta prijedloga Plana - u roku od najviše 180 dana po isteku roka za dostavu zahtjeva,

- izrada Prijedloga Plana za potrebe javne rasprave - u roku od najviše 60 dana,

- javni uvid u Prijedlog Plana - u trajanju definiranom Zakonom,

- izrada Izvješća o javnoj raspravi - u roku definiranom Zakonom,

- izrada Nacrta konačnog prijedloga Plana - u roku od najviše 30 dana od prihvaćanja izvješća o javnoj raspravi,

- ishođenje mišljenja - u roku definiranim Zakonom,

- izrada Konačnog prijedloga Plana - u roku od najviše 30 dana od isteka roka za dobivanje mišljenja tijela i osoba određenih posebnim propisima.

Kao rok završetka izrade prostornog plana okvirno se utvrđuje 31.12.2025.

Rok se može produžiti ukoliko dođe do ponavljanja izrade nacrta prijedloga plana, ponavljanja javne rasprave, kao i uslijed drugih nepredviđenih okolnosti.

***Izvori financiranja izrade izmjene i dopune Plana***

Članak 10.

Izmjene i dopune prostornog plana financirati će se putem Mehanizma za oporavak i otpornost (Poziv za dodjelu bespovratnih sredstava za izradu prostornih planova nove generacije putem elektroničkog sustava "ePlanovi") i proračuna Grada Koprivnice.

***Druga pitanja značajna za izradu izmjene i dopune Plana***

Članak 11.

Sukladno članku 101. Zakona, javnopravna tijela koja su trebala dati zahtjeve za izradu Prostornog plana, sudjeluju u javnoj raspravi davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Prostorni plan, pri čemu se ne mogu postavljati novi ili drukčiji uvjeti od onih koji su dani u zahtjevima za izradu nacrta Prostornog plana.

Mišljenje prema kojemu određeni dio prijedloga Prostornog plana nije u skladu sa zahtjevima javnopravnog tijela mora biti obrazloženo. U suprotnom nositelj izrade nije dužan takvo mišljenje razmatrati.

Izmjene i dopune Prostornog plana izrađivat će se na postojećim topografskim kartama (M 1:25.000), digitalnim ortofoto podlogama (M 1:5.000) i vektoriziranim katastarskim podlogama (M 1:5.000).

***Prijelazne i završne odredbe***

Članak 12.

Tijekom izrade i donošenja izmjena i dopuna Prostornog plana dozvoljava se izdavanje akata kojima se odobravaju zahvati u prostoru na temelju postojeće prostorno – planske dokumentacije.

Sukladno članku 88. i 90. Zakona, nositelj izrade po objavi Odluke obavještava javnost o izradi izmjena i dopuna Prostornog plana na mrežnoj stranici Grada Koprivnice i kroz informacijski sustav prostornog uređenja, te dostavlja Odluku zajedno s pozivom na dostavu zahtjeva nadležnim javnopravnim tijelima iz članka 8. ove Odluke.

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE  
GRADA KOPRIVNICE

KLASA: 350-03/24-07/0001

URBROJ: 2137-1-07-01/3-24-2

Koprivnica, 19.12.2024.

PREDSJEDNIK:

Ivan Pal, prof.