**OBRAZLOŽENJE**

1. **Zakonska osnova**

Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23)

Članak 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21).

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Na temelju članka 86. Zakona o prostornom uređenju i po prethodno pribavljenom mišljenju Upravnog odjela za prostorno uređenje, gradnju, zaštitu okoliša i zaštitu prirode, Koprivničko-križevačke županije, KLASA: 351-05/24-01/10, URBROJ: 2137-05/03-24-15, od 17. svibnja 2024. te sukladno članku 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 - pročišćeni tekst, 1/18, 2/20 i 1/21) upućuje se Gradskom vijeću Grada Koprivnice na donošenje, prijedlog Odluke o izradi izmjene i dopune Generalnog urbanističkog plana grada Koprivnice (dalje u tekstu: Prostorni plan).

Prostorni plan izrađuje se temeljem novog Pravilnika o izradi prostornih planova koji je na snazi od 1. siječnja ove godine te će se temeljem njega izraditi u novom modulu Informacijskog sustava prostornog uređenja (ISPU sustav) ePlanovi. Prostorni plan će se na taj način uz izmjene i dopune transformirati i po donošenju biti važeći u digitalnom obliku.

Slijedom navedenog predlaže se donošenje predmetnog Zaključka kojim se Gradskom vijeću Grada Koprivnice upućuje na donošenje, prijedlog Odluke o izradi navedenog Prostornog plana.

1. **Potrebna sredstva za provedbu akta**

Za izradu izmjena i dopuna navedenog Prostornog plana, osigurana su sredstva u sklopu ugovora Grada Koprivnice s Ministarstvom prostornog uređenja, graditeljstva i državne imovine, NPOO.C2.3.R3-I7.01.0292 od 4.7.2024. godine.

|  |  |  |
| --- | --- | --- |
|  | |  | | --- | | Nositelj izrade i predlagatelj akta:  Upravni odjel za prostorno uređenje  PROČELNICA  Jasna Markušić, dipl. ing. građ. | |