Na temelju članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst, 1/18., 2/20. i 1/21.) Gradsko vijeće Grada Koprivnice na 22. sjednici održanoj 19.12.2024. godine, donijelo je

ODLUKU

o izmjeni Odluke o vrijednosti koeficijenta radnog mjesta ravnatelja gradske ustanove

Članak 1.

U Odluci o vrijednosti koeficijenta radnog mjesta ravnatelja gradske ustanove („Glasnik Grada Koprivnice“ broj 1/13 i 10/18 - u daljnjem tekstu: Odluka), u točki 1. podtočki 1. brojka „4,2“ zamjenjuje se brojkom „3,30“.

U podtočki 2. brojka „3,8“ zamjenjuje se brojkom „3,30“.

U podtočki 3. brojka „3,8“ zamjenjuje se brojkom „3,30“.

U podtočki 4. brojka „3,8“ zamjenjuje se brojkom „3,30“.

Članak 2.

Ova Odluka objaviti će se u „Glasniku Grada Koprivnice“ a stupa na snagu 1. siječnja 2025. godine.

GRADSKO VIJEĆE

GRADA KOPRIVNICE

KLASA: 007-01/24-01/0005

URBROJ: 2137-1-04-01/3-24-2

Koprivnica, 19.12.2024.

PREDSJEDNIK:

Ivan Pal, prof.

**Obrazloženje**

Na temelju članka 40. Statuta Grada Koprivnice („Glasnik Grada Koprivnice“ broj 3/13. – pročišćeni tekst, 1/18., 2/20. i 1/21.) Gradsko vijeće Grada Koprivnice donijelo je Odluku o vrijednosti koeficijenta radnog mjesta ravnatelja gradske ustanove („Glasnik Grada Koprivnice“ broj 1/13) i Odluku o izmjeni Odluke o vrijednosti koeficijenta radnog mjesta ravnatelja gradske ustanove („Glasnik Grada Koprivnice“ broj 10/18).

Dana 05.12. 2024. godine potpisan je Dodatak III. Kolektivnom ugovoru za ustanove u kulturi Grada Koprivnice kojim su utvrđeni novi koeficijenti i nova osnovica za zaposlene u Knjižnici i čitaonici „Fran Galović“ Koprivnica, Muzeju grada Koprivnice i Pučkom otvorenom učilištu, dok je konačni tekst novog Kolektivnog ugovora za zaposlene u Dječjem vrtiću „Tratinčica“ utvrđen te predviđeno njegovo potpisivanje. Koeficijent za obračun plaće ravnatelja utvrđivalo je odlukom Gradsko vijeće dok se na osnovicu za obračun plaće kao i sva druga prava ravnatelja primjenjuje Kolektivni ugovor.

Kako je za gradske ustanove u kulturi, Dječji vrtić i Gradsku upravu kolektivnim pregovaranjem i zaključenjem dodataka Kolektivnim ugovorima odnosno novom Kolektivnom ugovoru za Dječji vrtić, došlo do povećanja osnovice i propisivanja jednake osnovice za sve ustanove i Gradsku upravu u iznosu 947,18 EUR (koja je jednaka osnovici za državne službenike i namještenike i javne službe), potrebno je uskladiti i koeficijente za ravnatelje u odnosu na novu uvećanu osnovicu budući da su se usklađivali/smanjivali i koeficijenti za zaposlenike tih ustanova.

Dosadašnja osnovica za zaposlene u ustanovama kulture iznosila je 617,40 EUR, dok je za zaposlene u Dječjem vrtiću iznosila 617,58 EUR. Ovom izmjenom Odluke o vrijednosti koeficijenta radnog mjesta ravnatelja gradske ustanove predlaže se da svi ravnatelji gradskih ustanova imaju isti koeficijent te da on iznosi 3,30.

U skladu sa svime naprijed navedenim predlaže se donošenje Odluke o izmjeni Odluke o vrijednosti koeficijenta radnog mjesta ravnatelja gradske ustanove u priloženom tekstu.

Nositelj izrade akta: Predlagatelj:

Upravni odjel za poslove Gradskog vijeća Gradonačelnik

i opće poslove Mišel Jakšić, dipl.oec.

Pročelnica:

Dubravka Kardaš, dipl.iur.